
E proyecto ta bayendo segun planificacion y den dos ana ful e 
proyecto mester ta finalisa 


Diamarsa mainta, Prome Minister 
Evelyn  Wever-Croes, hunto cu | 
Minister Ursell Arends, Minister | 
Glenbert Croes y Minister Rocco Tjon 
a reuni cu representantenan di Eagle 
LNG. Eagle LNG a informa Gobierno | 
di Aruba con e proyecto ta bayendo. 
Gobierno di su banda ta interesa pa 
mira con por yuda pa e proyecto bira | 
realidad. Un proyecto cu ta consisti 
di algun fase. Prome, lo construi 
un terminal riba e tereno di refineria 
caminda cu lo bay procesa y traha e 
aspecto di e gas. Despues lo pone e 
tuberianan bou tera pa transporta e 
gas pa WEB. 


Prome Ministera expresa cu e proyecto 
akipa GobiernodiArubataun prioridad. 
E momento cu transiciona riba LNG, 
pa un fase transitorio, e lo baha prijs 
di | combustibel inmediatamente. 
Prijsnan di awa y coriente lo baha y 
tambe lo exporta parti di e LNG cu lo 
genera mas divisa y desaroyo economico pa nos pais. E parti 
di construccion lo crea tambe cupo di trabou pa nos propio 
hendenan y despues tambe trabou na e nivel tecnico cu nos 
hendenan ta bon ekipa pe. 


Eagle LNG a indica cu e trabounan ta bayendo segun 
planificacion y nan a haci nan peticionnan pa diferente permiso. 
Y nan ta calcula cu pa meimei di e aña aki tur permiso lo keda 
cla y den dos afia ful e proyecto mester ta finalisa tambe. Eagle 
LNG a duna di conoce cu nan ta cumpliendo cu e schedule y 
te hasta por ta nan keda cla mas tempran, cu lo conbuni Aruba 
tambe. 

FRONTERA MARITIMO CU VENEZUELA POR 
HABRI 1 DI MEI SI VENEZUELA CUMPLI CU 


CONDICIONNAN 


Dia 31 januari 2023 a tuma luga e di tres reunion tecnico pa cu 
reapertura di frontera entre e paisnan den Reino y Venezuela 
desde cu a cera frontera na 2019. 


Aruba kier traha riba re apertura di frontera den fase. 

E prome fase, lo ta e frontera maritimo. Pa por importa 
productonan mas barata di Venezuela, fruta, berdura, 
comestible, material di construccion. Esey lo yuda nos baha 
costo di bida. Trabounan pa logra esaki ta hopi avansa. 


Pa loke ta e fecha, Aruba a indica cu 1 di mei nos por 
habri frontera maritimo, contal cu nos haya e 


documentacion necesario di Venezuela no mas tarda cu 31 di 
maart. Si prome cu e fecha ey Venezuela cumpli, nos por habri 
frontera dia 1 di mei. 


E di dos fase, ta apertura di frontera aereo, pero pa esaki 
no tin fecha ainda. Aki si tin hopi trabou pa haci ainda, y nos 
departamentonan den e area di husticia, inmigracion y aviacion 
civil ta trahando riba esaki. 


Aruba por habri frontera ora nos ta cla p’e. Gobierno di Aruba 
ta keda pendiente di Venezuela pa cumpli cu e condicionnan. 


Gobierno di Aruba 

Unsell Arends 


MINISTER 


MENCIA CU INFORMACION AMPLIO 


Riba diahuebs a tuma luga un charla 
informativo riba e topico di Demencia, presenta 
pa orador Sra. Anne Mei The, kende ta un 
"bijzonder hoogleraar Langdurige Zorg en 
Sociale Benadering Dementie" na - Vrije 
Universiteit Amsterdam. 


Ademas di brinda cuido fisico y sosten, 
esnan den cuido y famianan por hunga un 
rol importante den mantene e calidad di bida 
di nan ser keri por medio di actividadnan y 
interaccionnan social cu nan ta gusta. Esaki 
por inclui hunga wega, scucha musica, of 
simplemente pasa tempo hunto. 


Durante e charla informativo ariba e topico a 
comparti su conocemento valioso y ofrece un 
comprendemento mas profundo di e condicion 
aki cu tanto adulto mayor ta enfrenta durante 
nan bida. 


Ta importante pa tin pasenshi y compasion 
den cuido di personanan cu demencia, 
”pa yuda crea un ambiente sigur y di sosten 

cu por mehora e calidad di bida di ambos, e 
S cuidador y/of famia, y tambe di e 


Demencia ta un condicion progresivo cu persona cu nan ta cuida. 


ta afecta miyones di persona rond mundo, 

incluyendo nan famia y cuidadornan, tambe 
yama mantelzorgers. E condicion ta wordo 

caracteristica door di disminuicion di e 
funcion cognitivo, cual ta inclui perdida 
di memoria, abilidad di lenguahe y e 
capacidad pa resolve problemanan. 


Ta importante pa recorda cu esnan 
cu tin demencia ainda ta 
individuonan cu personalidad, 
interes, y preferencia unico. 
Mantene e conexionnan y 
brinda sosten ta esencial pa 
nan bienestar! 
Ta esencial pa esnan den cuido y 
famianan educa nan mes tocante 
e enfermedad y su sintomanan y 
busca sosten y recursonan pa yuda 
nan maneha e cuido di nan ser keri. 
Esaki por inclui busca grupo di sosten, 
servicionan di cuido temporal, y otro 
recursonan cu por brinda guia y 
asistencia pa cuida un persona cu tin 
demencia. 


Diahuebs 16 Februari 2023 


RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
Ñ *e opcion aki no tin cambio di prijs bales y deposita na Sero Teishi 
mester cambia e 


manera di anda cu bo SI, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 


algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY | ARUPRO ECOTECH FREEZONE , 


GLASS ALASHI BREWER 


GREEN WASTE/PALLET 
BLANCO L. JOHNS n 
VEHICULO, METAL, E-WASTE Esaki ta inclui productonan manera frigidaire, 


Y "WHITE GOODS" airco, computers, etc 


BATERIA DI AUTO 


TAIRA 


Bo kier haci mas? 


Cumpli cu ley "Milieu 
schadelijke Producten 


TEN EC = O moe 


PROHIBI MENOS PREFERA RECONOCE BO : MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridod, 
Naturalesa y Asuntonon di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 


iomata Moduse 


MINISTER 


Diahuebs 16 Februari 2023 


f 


Comision Celebracion Dianan Nacional ta informa: 


mì 


Hu 
Yu 


Luna di maart Aruba ta celebra Dia di Himno y Bandera y 
manera ya tabata e caso di aña pasa, eventonan publico ta 
wordo organisa bek riba Plaza G.F. Betico Croes. 


E aña aki un biaha mas lo tuma luga e Festival Un Canto na Nos 
Himno y Bandera pa categorianan Infantil, Hubenil y Adulto. E 
festival pa categoria Infantil y Hubenil lo tuma luga dia 3 y 4 
di maart proximo. Riba diadomingo 5 di maart lo tuma luga e 
festival categoria adulto. Dia 17 di maart lo tin e Manifestacion 
Cultural, na unda cu Minister di Cultura ta hiba un discurso na 
comunidad relaciona cu e dia nacional aki. Riba e anochi aki 
un programa ta wordo presenta riba escenario cu e.o. canto, 
baile, poesia, teatro y musica di nos artista- y talentonan local. 


Tur evento lo tuma luga riba Plaza G.F. Betico Croes y 
henter comunidad ta wordo invita pa asisti na e festivalnan y 
e manifestacion cultural. Manera ta un custumber riba plaza 
mes ta wordo organisa un feria culinario, cu benta di cuminda 
crioyo, boca dushi y artesania local. 


LINDA CRI 


Pa medio di e comunicado aki Minister di Cultura hunto cu 
Comision Celebracion Dianan Nacional ta invita tur esnan cu 
ta desea pa huur un tent sea pa bende cuminda, cos dushi of 
artesania riba Plaza G.F. ‘Betico’ Croes pa tuma contacto cu 
Departamento di Cultura na telefoon 582-2185 pa sigura nan 
tent y ricibi tur informacion y regla necesario di Departamento 
di Salubridad Publico (DVG), Departamento di Inspeccion 
Tecnico (DTI) y Plaza G.F. 'Betico' Croes pa bin na remarke. 
Pa parti mainta lo por contact Departamento di Cultura entre 
8 or pa 11 or y mey y despues di merdia for di 1 or y mey pa 4 
or di atardi. 


Tene na cuenta cu tur persona cu ta bay atende cu cuminda 
mester tin nan Foodhandlers pass (carchi berde) valido. E 
cantidad di tentnan ta limita. Ademas ta pidi tur organisacion cu 
tin un evento programa pa Dia di Himno y Bandera pa informa 
Comision Celebracion Dianan Nacional riba nos e-mail ccdn@ 
cultura.aw pa asina e actividad por wordo poni rba e calendario 
di evento cu lo wordo promovi den nos medionan local. 

MINISTER MADURO TA REFUTA E INFORMACION CU 
A KEDA PUBLICA DEN MEDIA INTERNACIONAL 


ARUBA NO TA APARECE RIBA LISTA DI UNION EUROPEO 


E siman aki a keda publica den algun media internacional 
cu Comision di Union Europeo a pone Aruba riba e lista di 
paraisonan di impuesto. Minister Maduro ta refuta e informacion 


incorecto aki y ta brinda e informacion corecto. 


Gobierno di Aruba, por medio 


di Departamento di Impuesto | 


tin un relacion estrecho cu 
e seccion di impuesto di 
Comision di Union Europeo pa 
por cumpli cu tur e rekisitonan 
ora ta trata normanan 
internacional pa evita cu 
Aruba ta wordo categorisa 
como un pais complaciente 
pa  contribuyentenan por 
evadi impuesto. Alabes 
Departamento di Impuesto ta 
trahando hopi di cerca cu e 


Secretariado di Organisacion | 


pa Cooperacion Economico 
y Desaroyo (OECD) riba 
e recomendacionnan di e 
organisacion pa por cumpli 
cu e rekisitonan regulatorio 
dentro di e periodo stipula. 


E siman aki e delegado di 
Comision di Union Europeo cu 
ta atende cu Aruba, a confirma 
cu Aruba su compromiso riba 
criteria 1.1. di AEOI lo wordo 
registra door di ECOFIN. E 
delegado a clarifica cu lo inclui 
Aruba riba e lista di Anexo II di 
"Council Conclusions" cual ta 
un documento cu ta indica e 
situacion di e compromisonan 
di e paisnan (jurisdictions) cu 
ta cooperando cu Comision di 
Union Europeo, mientras cu e 
paisnan aki ta den proceso pa 
cumpli cu e compromisonan. 
E lista di Anexo II ta refleha e 


cooperacion continuo entre e Comision di Union Europeo cu 


State of play document (Annex II) 

In addition to the list of non-cooperative tax jurisdictions, the Council 
approved the usual state of play document (Annex II) which reflects the 
ongoing EU cooperation with its international partners and the commitments 
of these countries to reform their legislation to adhere to agreed tax good 
governance standards. Its purpose is to recognise ongoing constructive work 
in the field of taxation, and to encourage the positive approach taken by 
cooperative jurisdictions to implement tax good governance principles. 


Barbados, Jamaica, North Macedonia and Uruguay fulfilled their 
commitments and could therefore be removed from the state of play 
document (Annex II). 


Hong Kong and Malaysia were granted an extension of the deadline to 
complete the reform of their foreign source income exemption regimes as 
regards capital gains. 


Qatar was also granted an extension because it faced constitutional reform 
constraints to complete its reform on time. 


Annex Il also features two new commitments in the context of the work of the 
Global Forum: both Aruba and Curacao committed to improving their Global 
Forum determinations as regards the automatic exchange of information on 
financial accounts. Belize and Israel also made this commitment, but they 


di paraiso di impuesto. 


su partnernan internacional y e compromisonan di e paisnan 


aki pa reforma nan legislacion pa por cumpli cu standardnan di 
bon gobernacion fiscal manera acorda. Su meta ta pa reconoce 
e trabaonan constructivo riba e tereno fiscal y pa stimula e 
enfoke positivo tuma pa paisnan cooperativo pa implementa 
e principionan di bon gobernacion fiscal. Unabes cu Aruba 


ure=en-GB. 


COMO PARAISO DI IMPUESTO 


cumpli den ehecuta e cambionan acorda, esakinan lo keda 
refleha den e raportahe di 'Global Forum Peer Review' cual lo 
wordo publica den ultimo kwartaal di afia 2024. 


Si acaso Aruba lo no tabata 
cooperando cu Comision di 
Union Europeo, Aruba lo a 
wordo inclui den e lista di 
paisnan (jurisdictions) cu no ta 
cooperando. Afortunadamente 
Aruba ta actuando y semper a 
actua cu tur seriedad den henter 
e proceso aki y ta percura pa 
cumpli debidamente cu tur e 
rekisitonan pa evita un scenario 
negativo. 


E relacion cu Aruba tin cu 
Comision di Union Europeo 
y OECD ta pa sigura cu 
Aruba ta ehecuta e normanan 
internacional riba tereno di 
transparencia y intercambio di 
informacion pa metanan fiscal. 
Pa cu esaki Aruba no solamente 
ta percura pa adapta e leynan 
concerni, sino ta percura tambe 
pa e sistema automatisa pa 
intercambia data por cumpli 
cu e exigencianan di OECD. 
Tur e trabounan aki ta wordo 
ehecuta door di Departamento 
di Impuesto conhuntamente cu 
Departamento di Legislacion 
y Asuntonan Huridico cu 
cooperacion y bou auspicio di e 
organisacionnan menciona. 


Minister Maduro ta sigura e 
comunidad di Aruba, cu Aruba ta 
cooperando y ta cumpliendo cu 
e compromisonan cu Comision 
di Union Europeo. Nos Pais no 
ta aparece riba e lista di paisnan 


Pa mas informacion ta referi na e relato di prensa oficial di 
e Council of the EU via e link https://nsl.consilium.europa. 
eu/104100/Newsletter/hrm4lpty4aazosdbxau6x4nc26rxsis 
scmetkxd7sktcl33ytcgvjkhntw6a7mo4albo5onIn2hjk?cult 

2023 aña DI 


+ 
UNION MALY POSITIVISMO! 
das 


Gabinete wever-croes V 


PRESTACION DI HOTELNAN DEN JANUARI 2023 
TA SURPASA EXPECTATIVA 


Minister di Turismo y Salud Publico sr. Dangui Oduber ta 2023 a conoce un crecemento di 102.9%. REV PAR den januari 
sumamente contento y satisfecho cu e resultadonan di luna 2023 tabata $349.26 cu ta un cifra hopi halto. E REV PAR 
di januari 2023. Recientemente ta un indicador sumamente 


AHATA a publica su cifranan $ imporatante pa midi e calidad 
tocante e prestacion di e nf, di turistanan cu ta bin Aruba. 
hotelnan y Minister Oduber p oom È" 

tin e placer di por comparti E REV PAR ta e prijs cu un 
esakinan cu pueblo. E cifranan turista ta dispuesto pa paga 
aki ta ilustra e crecemento den pa un camber pa anochi. Nos 
turismo cu a tuma luga den e como pais mester ta contento 
prome luna di afia 2023. ARUBA HOTEL & TOURISM ASSOCIATION cu e hecho cu nos tin un di 


e REV PAR mas halto den 
Caribe. Na momento cu bo tin 
un REV PAR asina halto e ta 
bisto cu turistanan di calidad ta 
yegando nos pais. 


Manera ta conoci, e maneho 
di Minister Oduber ta dirgi 
riba turistanan di calidad y 
turistanan cu ta gana mas di 
150 mil dollar pa afía, turistanan 
cu ta laga hopi placa atras den 
nos economia. 


Turismo ta keda e driver 
principal di nos economia, 
HOTEL PERFORMANCE resultadonan di luna di januari 
Den luna di januari 2023 e 2023 ta confirma cu Aruba su 
grado di occupacion a subi cu JANUARY 2023 turismo ta riba e bon caminda. 
72.1% porciento compara cu Maneho di Minister Dangui 
januari 2022. Esaki ta un porcentahe di 72.1% mas hopi cu Oduber ta dunando e resultado conforme e vision di atrae 
e aña anterior, cual ta un porcentahe halto y e mandatario ta turistanan di calidad y esaki a wordo confirma cu cifranan di 
splica cu esaki ta refleha e crecemento continuo di turismo na AHATA. Esaki sigur ta un noticia hopi positivo. 
Aruba. 


Finalmente e mandatario a gradici tur empleadonan y tur 
Banda di e grado di occupacion e REV PAR den luna di januari partnernan den sector turistico pa cu e resultado bunita aki. 


RevPAR over the years 


Revenue Per 
Available Room 


Yearly Overview 

2023 niin DI 


UNION JANI Y POSITIVISMO! 
SIN 


Gabinete wever-croes V 


E CURSO DI SPORTS MANAGEMENT 


Diamars atardi, Minister Endy Croes a atende e curso di Sports 
Management. E curso ta wordo duna Dr. Stephen Shapiro, 
Director di Graduate Programs, Department of Sport and 
Entertainment Management na University of South Carolina na 
Merca. 


E curso di Sports Management a inicia dia 31 di januari ultimo y 
tin un duracion di cuater siman. Na final tur participante ta ricibi 
un certificado. Durante e curso di diamars ultimo, a trata e tema 
di Sports Marketing Trends and Strategies y a duna diferente 
ehempel con instancianan deportivo por mercadea nan deporte 


como un forma di entretenimento no solamente pa e participante, 
pero tambe pa e fanatico. Combinando e deporte of facilidad di 
deporte cu un of otro forma di entretenimento. 


Tambe a toca e tema di Sport Tourism y posibilidadnan pa Aruba 
cu ya caba ta renombra como un isla turistico. Na final di e anochi 
a entrega certificado na Sr. Juan Dake, Sr. Steve Escalona y 
Sra. Sheryl Croes — Arends. Universidad di Aruba y University 
of South Carolina ta planificando pa inicia den e luna di juli of 
augustus di afia 2023 cu Masters den Sports Management. 
Minister Endy Croes ta desea tur e participantenan hopi exito! 

POTRETNAN 

Nos ACTITUD POSITIVO TA NOS 


FORSA PA SOLUCIONA CADA RETO 
Y CREA OPORTUNIDADNAN NOBO. 


Ana 2023 lo trece hopi cambio pa cada un di nos, y nan 
impacto riba cada un di nos lo ta fuerte. Sin embargo ban 
carga e positivismo cu tur e cambionan aki lo trece cosnan 
bon pa nos, lo crea e progreso y bienestar cu nos 
ciudadanonan merece. Aruba ta un pais bendiciona, y cu fe 
den nos Todopoderoso, nos mester carga e positivismo cu 
tin cosnan grandi nos dilanti. Nos actitud positivo, cu ta 
permiti nos mira e solucion pa cada reto y oportunidad 
nobo den cada situacion. 


ANA DI UNION Y POSITIVISMO! 


